FOTOKOMPETISIE: 'kiek' die mooi om jou en skryf in ... | News24
FOTOKOMPETISIE: 'kiek' die mooi om jou en skryf in ...
Uitenhage Kameraklub nooi belangstellendes uit om deel te neem aan 'n fotokompetisie. Daar is verskillende kategorieë. Hier is van die inskrywings in die kategorie: landskappe. Foto's: VERSKAF
As jy 'n oog vir 'n foto het en anders kyk na dit wat om jou is of gebeur - én dit vasvang op kamera - is die Uitenhage Kameraklub se fotokompetisie net die geleentheid om daardie spesiale fotos te wys.
Die kompetisie het op 16 Maart begin en duur tot 15 Junie vanjaar wanneer die wenners bekendgemaak word. 'n Spesiale prysoorhandiging sal op 22 Junie gehou word.
"Almal wat 'n belangstelling in fotografie het is welkom om deel te neem," sê Johann Engelbrecht van die Uitenhage Kameraklub.
"Dit sluit beroepsfotograwe en ernstige amateurs in."
Volgens hom kan gewone goeters afge-neem word, enigiets van albasters tot naaimasjiene. Dit sluit in landskappe, see- of dorpstonele, as-ook natuurlewe wat insluit soogdiere, reptiele, voëls, visse, blomme of goggas. Maar geen fotos van huisdiere is geldig vir die kompetisie nie.
"Alle fotos sal beoordeel word aan die hand van die basiese maatstawwe van fotografie soos komposisie, fokus, beligting en tekstuur," sê Engelbrecht.